CELEX: 62019CA0473
Language: fi
Date: 2021-03-04 00:00:00
Title: Yhdistetyt asiat C-473/19 ja C-474/19: Unionin tuomioistuimen tuomio (toinen jaosto) 4.3.2021 (ennakkoratkaisupyyntö, jonka on esittänyt Vänersborgs tingsrätt, mark- och miljödomstolen – Ruotsi) – Föreningen Skydda Skogen v. Länsstyrelsen i Västra Götalands län ja B.A.B. (C-473/19) sekä Naturskyddsföreningen i Härryda ja Göteborgs Ornitologiska Förening v. U.T.B. (C-474/19) (Ennakkoratkaisupyyntö – Ympäristö – Direktiivi 92/43/ETY – Luontotyyppien sekä luonnonvaraisen eläimistön ja kasviston suojelu – 12 artiklan 1 kohta – Direktiivi 2009/147/EY – Luonnonvaraisten lintujen suojelu – 5 artikla – Metsätalous – Kiellot suojeltujen lajien suojelemiseksi – Suunniteltu päätehakkuu – Alue, jolla esiintyy suojeltuja lajeja)

3.5.2021   
            
            
               FI
            
            
               Euroopan unionin virallinen lehti
            
            
               C 163/6
            
         
      Unionin tuomioistuimen tuomio (toinen jaosto) 4.3.2021 (ennakkoratkaisupyyntö, jonka on esittänyt Vänersborgs tingsrätt, mark- och miljödomstolen – Ruotsi) – Föreningen Skydda Skogen v. Länsstyrelsen i Västra Götalands län ja B.A.B. (C-473/19) sekä Naturskyddsföreningen i Härryda ja Göteborgs Ornitologiska Förening v. U.T.B. (C-474/19)
      (Yhdistetyt asiat C-473/19 ja C-474/19) (1)
      
      (Ennakkoratkaisupyyntö - Ympäristö - Direktiivi 92/43/ETY - Luontotyyppien sekä luonnonvaraisen eläimistön ja kasviston suojelu - 12 artiklan 1 kohta - Direktiivi 2009/147/EY - Luonnonvaraisten lintujen suojelu - 5 artikla - Metsätalous - Kiellot suojeltujen lajien suojelemiseksi - Suunniteltu päätehakkuu - Alue, jolla esiintyy suojeltuja lajeja)
      (2021/C 163/07)
      Oikeudenkäyntikieli: ruotsi
      
         Ennakkoratkaisua pyytänyt tuomioistuin
      
      Vänersborgs tingsrätt, mark- och miljödomstolen
      
         Pääasian asianosaiset
      
      
         Kantajat: Föreningen Skydda Skogen (C-473/19) sekä Naturskyddsföreningen i Härryda ja Göteborgs Ornitologiska Förening (C-474/19)
      
         Vastaajat: Länsstyrelsen i Västra Götalands län ja B.A.B. (C-473/19) sekä U.T.B. (C-474/19)
      
         Tuomiolauselma
      
      
                  1)
               
               
                  Luonnonvaraisten lintujen suojelusta 30.11.2009 annetun Euroopan parlamentin ja neuvoston direktiivin 2009/147/EY 5 artiklaa on tulkittava siten, että se on esteenä kansalliselle käytännölle, jonka mukaan kyseisessä säännöksessä säädetyt kiellot koskevat ainoastaan lajeja, jotka on lueteltu kyseisen direktiivin liitteessä I, jotka ovat uhanalaisia jollakin tasolla tai joiden kanta pienenee pitkällä aikavälillä.
               
            
                  2)
               
               
                  Luontotyyppien sekä luonnonvaraisen eläimistön ja kasviston suojelusta 21.5.1992 annetun neuvoston direktiivin 92/43/ETY 12 artiklan 1 kohdan a–c alakohtaa on tulkittava yhtäältä siten, että se on esteenä kansalliselle käytännölle, jonka mukaan siinä tapauksessa, että metsätaloustoiminnan tai maankäytön kaltaisen ihmisen toiminnan tarkoitus on selvästi muu kuin eläinlajien tappaminen tai häiritseminen, kyseisessä säännöksessä säädettyjä kieltoja sovelletaan ainoastaan silloin, jos on olemassa vaara siitä, että kyseisten lajien suojelun taso heikkenee, ja toisaalta siten, että kyseisen säännöksen mukaista suojelua sovelletaan edelleen lajeihin, jotka ovat saavuttaneet suotuisan suojelun tason.
               
            
                  3)
               
               
                  Direktiivin 92/43 12 artiklan 1 kohdan d alakohtaa on tulkittava siten, että se on esteenä kansalliselle käytännölle, jonka mukaan siinä tapauksessa, että kyseessä olevan lajin elinympäristön jatkuva ekologinen toiminnallisuus yksittäisellä alueella varotoimenpiteistä huolimatta menetetään suoraan tai välillisesti kyseisestä toiminnasta erikseen tai kumulatiivisesti muiden toimien kanssa aiheutuvalla vahingoittamisella, hävittämisellä tai heikentämisellä, kyseisessä säännöksessä säädettyä kieltoa sovelletaan vasta, jos kyseessä olevan lajin suojelun taso on vaarassa heikentyä.
               
            
         (1)  EUVL C 288, 26.8.2019.